પછી મહારાજ સારુ થાળ થયો તે જમવા બેઠા. ત્યારે રઘુવીરજી મહારાજે એમના રસોડામાંથી થાળ લાવીને બાજોઠ પર મૂક્યો ને મહારાજને કહ્યંુ જે, “જમો મહારાજ !” પછી મહારાજ જમતા જાય, ને રઘુવીરજી મહારાજ રૂમાલ લઈને મહારાજને વાહર નાખતા જાય, ને (મહારાજ) ભારે ભોજન—શાક તેને વખાણતા જાય. ત્યારે રઘુવીરજી મહારાજે કહ્યું જે, “મહારાજ, લાડુબા કે મોટીબા કે ગંગામા તેમને થાળ કરતાં આવડે તેવો બીજાને ન આવડે.” ત્યારે મહારાજે કહ્યું જે, “તમારે ઘેર પણ બહુ સારા થયા છે.” એ રીતે જમતા જાય ને કહેતા જાય; ત્યારે રઘુવીરજી મહારાજે કહ્યું જે, “મહારાજ જમો !” એ રીતે મહારાજને તાણ કરીને જમાડ્. ને વળી પાછા ઘરમાં જઈને દૂધપાક ને પૂરી લાવ્યા; તે મહારાજ જમ્યા ને દૂધ—ભાત ને સાકર જમ્યા. છેલ્લીવારે દૂધપાન કર્યું; ત્યાં મૂળજી બ્રહ્મચારી આવ્યા. તે મહારાજને કહ્યું કરાવ્યું ને આગળ પાલુ મેલ્યું. તે મહારાજે કોગળા કર્યા. ને પછી રઘુવીરજી મહારાજ મુખવાસ લાવ્યા, તે જળપાન કરીને મુખવાસ જમ્યા. ને પછી ઢોલિયા ઉપર બિરાજ્યા; તે ઘડીક બેસીને પોઢ્. ત્યારે રઘુવીરજી મહારાજ રૂમાલ લઈને વાહર નાખતા જાય; ત્યાં અયોધ્યાપ્રસાદજી મહારાજ આવ્યા. તે મહારાજને પગે લાગીને પાછા વળ્યા. ત્યારે રઘુવીરજી મહારાજે કહ્યું જે, “ભાઈ, કેમ પાછા વળ્યા ?” ત્યારે અયોધ્યાપ્રસાદજી મહારાજે કહ્યંુ જે, “મહારાજ પોઢ્ છે તે હુ પાછો વળ્યો.” એમ કહીને તે ગયા. ત્યાર પછી બે ઘડી થઈ એટલે મહારાજ જાગ્યા. ત્યારે રઘુવીરજી મહારાજ પાણી લાવ્યા. તે મહારાજે જળપાન કર્યું ને ઘડી એક મહારાજ પાછા પોઢ્. તે પાછલો દોઢ પોર દિવસ રહ્યો ત્યારે મહારાજ જાગ્યા. ત્યારે પણ રઘુવીરજી મહારાજ પાણી લાવ્યા. તે મહારાજે પાલામાં કોગળા કર્યા, મુખારવિંદ ધોયું ને જળપાન કર્યું. ત્યારે રઘુવીરજી મહારાજે રૂમાલ આપ્યો. તે મહારાજે મુખારવિંદ લૂઈને હાથ કોરા કર્યા. ત્યારે રઘુવીરજી મહારાજ વાંકડી સોપારી લાવ્યા. તે સોપારીને સૂડીએ કરીને રઘુવીરજી મહારાજે ભાંગી. ત્યારે મહારાજે કહ્યું જે, ‘લાવો.’ ત્યારે રઘુવીરજી મહારાજ લાવ્યા. ત્યારે એક કટકો લઈને મહારાજે મુખમાં મૂક્યો ને કહ્યું જે, “આપણે વાડીએ જવું છે.”